कांग्रेस पर तंज कसते हुए उन्होंने कहा कि बार-बार की हार से कांग्रेस हताश हो गई है. हताशा में कांग्रेस सेना पर सवाल उठा रही है. सेना के मनोबल को तोड़ने की कोशिश कांग्रेस कर रही है. प्रसाद ने कहा कि सेना के बजट को कम करने का कांग्रेस का आरोप गलत है. मोदी सरकार ने वन रैंक, वन पेंशन की मांग को पूरा किया. भाजपा नेता ने कहा कि कांग्रेस के नेता होमवर्क नहीं करते हैं. कांग्रेस सरकार के समय कमीशन के जरिये हथियार खरीद की बात आती थी लेकिन आज रक्षा दलालों के लिए भारत में कोई जगह नहीं है.